cyanic-selkie/wikianc huggingface dataset:
Laialepa laht
Maantietoa
Järvi sijaitsee Harilaidin niemellä Saarenmaan luoteispäässä ja järven erottaa Itämerestä puoli kilometriä pitkä ja kapeimmillaan 40 metriä leveä kannas, jossa kulkee tie. Järven pinta-ala on 65 hehtaaria ja se on 1,7 kilometriä pitkä ja 650 metriä leveä. Järven lounaispäästä lähtee pieni oja, joka johtaa niemen länsirantaan. Järven valuma-alueen laajuus on 1,3 neliökilometriä. Järvi on luodattu ja sen keskisyvyys on 0,8 metriä ja suurin syvyys on vain metri. Järven laskennalliseksi tilavuudeksi voidaan määrittää 0,00052 kuutiokilometriä eli 0,52 miljoonaa kuutiometriä. Järven rantaviivan pituus on 4,6 kilometriä ja rannat ovat autiot ja matalaa metsää tai pensaikkoa.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 8) mukaan rannikkojärvi, joka on vielä yhteydessä mereen.
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen.
Cédric Djeugoué
Cédric Djeugoué (s. 28. elokuuta 1992 Mankwa) on kamerunilainen jalkapalloilija. Puolustajana pelaava Djeugoué edustaa Kamerunin pääsarjassa pelaavaa Coton Sportia.
Seuraura
Djeugoué aloitti ammattilaisuransa kaudella 2010 tšadilaisessa Foullah Edificessä. Hän siirtyi Kameruniin kaudella 2010 Doualan riveihin, jossa hän vietti kaksi kautta. Djeugoué siirtyi kaudella 2014 Coton Sportiin.
Maajoukkueura
Djeugoué pelasi ensimmäisen maaottelun Kamerunin maajoukkueessa 26. toukokuuta 2014 harjoitusottelussa Makedoniaa vastaan. Hänet valittiin myöhemmin Kamerunin joukkueeseen vuoden 2014 MM-kisoihin.
Williamsburg
Williamsburg voi olla
Vaarallista vapautta
Vaarallista vapautta on suomalainen tositapahtumiin löyhästi perustuva draamaelokuva vuodelta 1962. Sen on ohjannut, käsikirjoittanut, tuottanut ja leikannut Veikko Itkonen, jonka viimeinen elokuva se on. Elokuva kertoo Neuvosto-Virosta Suomeen loikanneen Herman Treialin kohtalosta. Elokuva perustuu Tuuli Reijosen tapahtumien pohjalta kirjoittamaan romaaniin Kenen on syy? (1961).
Jussi-patsaiden jaossa Vaarallista vapautta toi parhaan tuottajan palkinnon Veikko Itkoselle (Filmi-Kuva Oy) ja parhaan naissivuosan palkinnon Maija Karhille.
Tuotanto
Elokuva valmistui aikana, jolloin tasapainottelu suhteissa Neuvostoliittoon oli arkipäivää. Ulkoasiainministerin osastopäällikkö Matti Tuovinen antoi Valtion elokuvatarkastamon pyynnöstä lausunnon, jossa hän totesi, että filmin kieltäminen olisi haitallisempaa kuin sen sinänsä haitalliset vaikutukset. Hänen mukaansa se ”erittäin taitavalla tavalla kaivaa maata Suomen virallisen ulkopolitiikan alta”.
Elokuvan musiikista vastaa suomalaisen rautalankamusiikin uranuurtaja The Strangers, jonka soolokitaristi oli Itkosen 16-vuotias poika Jussi Itkonen. Pääosissa näyttelevät Lehkonen ja Peltonen olivat molemmat amatöörinäyttelijöitä.
Arviot
Aikalaisarvioissa Modest Savtschenko (Kansan Uutiset) tiivistää monien kriitikoiden näkemyksiä: ”Kohtalaisen kekseliäästi kirjoitettu, ohjattu ja filmattu, melko vauhdikas ja hieman thrillerin tapaan kehittyvä kertomus.”
Myöhemmissä arvioissa elokuva on saanut ristiriitaisia arvioita. Elokuvaa on pidetty Itkosen parhaana ohjauksena. Henri Waltter Rehnströmin mukaan se on moniulotteinen kuvaus yhteiskunnallisesta vastuusta, ja The Strangersin musiikki kuljettaa hänen mielestään juonta onnistuneesti eteenpäin. Toisaalta kriitikko Arto Pajukallio pitää elokuvaa selittelevänä ja hatarasti jäsenneltynä.
Owain Yeoman
Owain Sebastian Yeoman (s. 2. heinäkuuta 1978 Chepstow, Monmouthshire) on walesilainen näyttelijä. Hänet tunnetaan parhaiten roolistaan televisiosarjassa Mentalist, jossa hän esittää agentti Wayne Rigsbyä.
Yeoman on näytellyt myös tv-sarjoissa Generation Kill, The Nine, Kitchen Confidental ja Midsomerin murhat. Lisäksi hän on näytellyt myös elokuvissa Troija (2004) ja The Belko Experiment (2016). Yeoman on valmistunut Royal Academy of Dramatic Artsista Lontoossa vuonna 2003.
Yksityiselämä
Yeoman oli naimisissa näyttelijä Lucy Davisin kanssa vuodesta 2006 vuoteen 2011 saakka. Vuonna 2013 hän meni uudelleen naimisiin, tällä kertaa korusuunnittelija Gigi Yallouzin kanssa.
Yeoman on vegetaristi ja harrastaa valokuvausta.
Jõemõisa järv
pienoiskuva|Auringonlasku heinäkuussa 2012 Jõemõisa järv (myös Jõejärv ) on Virossa Jõgevamaan Mustveen kunnassa sijaitseva järvi.
Maantietoa
Järven pinta-ala on 71,6 hehtaaria ja se on 1,8 kilometriä pitkä ja 700 metriä leveä. Järvi kuuluu kolmen järven muodostamaan kokonaisuuteen, joka on syntynyt maaston samaan painanteeseen. Aiemmin ne ovat muodostaneet yhden suuren järven, mutta järvenlaskun seurauksena ne ovat matalina erottuneet toistaan ja soistuneet rannoiltansa. Edellenkin Papijärv ja Jõemõisa järv ovat yhteydessä toisiinsa Järvkaelin kautta. Järvkael on matala ja ruovikkoinen salmi. Järviä erottaa toisistaan Tammeluht (20 ha) ja Heinasaaren kosteikot. Näiden läpi virtaa kapeat ja soistuneet uomat. Tammeluht on luhta-alue, joka peittyy keväisin tulvaveden alle. Järvi on luodattu. Sen syvyys on 3,2 metriä ja sen keskisyvyydeksi on saatu 2,6 metriä. Järvessä on kolme saarta, jotka sijaitsevat sen länsiosassa Järvekaelissa. Niiden yhteispinta-ala on 0,1 hehtaaria. Järven tilavuus voidaan laskea kertomalla sen pinta-ala keskisyvyydellään. Näin laskien saadaan tilavuudeksi 0,0019 kuutiokilometriä eli 1,9 miljoonaa kuutiometriä. Järven rantaviivan pituus on 7,4 kilometriä ja järven kaikki rannat ovat ruovikkoista kosteikkoa. Rannat ovat autiot, mutta järven pohjoispuolella sijaitsee melko lähellä rantaa kaksi maatilaa. Siellä ohittaa järven Saaren ja Palan yhdistävä maantie.
Historiaa ja legenda
Vuonna 1910-1915 suoritettiin Kääpa jõessa ruoppauksia ja luusuassa laski järven vedenpinta 0,5 metriä. Näin pieni pinnanlasku paljasti muutenkin matalassa järvessä paljon loivia rantoja ja järven keskellä sijainneet matalikot jäivät lähelle vedenpintaa. Silloin alkoi kehitys, jossa vesikasvillisuus valtasi itselleen uusia alueita ja katkaisi järvenosien väliset kapeat yhteydet. Pidetään myös todennäköisenä, että kauempana sijaitseva Särgjärv kuului alkujaan samaan järveen. Järvi liittyy myös virolaisiin legendoihin Kalevipojasta ja hänen kuolemaansa johtaneista taisteluista. Hän kuoli vihollisen katkaistuaan hänen molemmat jalkansa ja on haudattuna Kääpa jõgen rannalle lähelle siltaa.
Järven luokittelu ja luontoarvoja
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu. Järvi luokitellaan limnologisesti kasvillisuudeltaan rehevöityneeksi (, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Järvi sisältyy Kääpa jõen maisemansuojelualueeseen (2 296,2 ha,, KLO1000287). Siihen kuuluvat Jõemõisa järv, Papijärv, Kaiu järv ja Särgjärv sekä Kääpa jõen kaakosta tuleva uomanosa.
Järven rannat ovat kauttaaltaan suota tai luhtaa. Sen rantaviiva on mutainen ja rantoja pitävät kosteina myös rannoilla pulppuavat lähteet. Vedenväri on humuspitoisuutensa vuoksi kellertävän ruskeaa ja näkösyvyys on 0,85–1,5 metriä (vuonna 1951 se oli 1,1–1,7 metriä). Vesi sekoittuu hyvin eikä se lämpötilakerrostu milloinkaan. Kesäisin se lämpenee kauttaaltaan ja jo 2–3 metrin syvyydessä vedestä kuluu helposti suuri osa hapesta. Järven vesi vaihtuu 29 kertaa vuodessa eli sen viipymä on 13 vuorokautta. Järven vesikasvillisuus kartoitettiin vuonna 1951. Silloin löydettiin 34 eri kasvilajia. Kasviplanktionia oli kaikkialla runsaasti ja eläinplanktionia melko runsaasti. Järvessä elää yleisenä hauki, särki, ahven, sorva ja lahna. Näiden lisäksi on harvinaisempina pasuri, suutari, säyne, salakka, ruutana, kiiski ja made. Harvinaisuuksia ovat rantanuoliainen ja mutakala.
Järven alueille on rakennettu retkipolkuja ja levähdyspaikkoja. Ne sijaitsevat järven itäpuolella ja enimmäkseen Kaiu järven kohdalla. Kuitenkin Tammiluhan kävelypolku seuraa Jõemõisa järven etelärantaa. Se on katettu pitkospuilla ja se tekee Pedassaaressa rantoja seuraavan lenkin.
Vesistösuhteita
Järvi kuuluu Kullavere jõen valuma-alueeseen, sillä se on sen sivuhaaran Kääpa jõen läpivirtausjärvi. Kääpa tulee ensin Kaiu järveen, josta vesi voi virrata suoraan tänne Pedssaaren kapeaa salmea myöten. Toinen reitti on virrata Papijärveen ja sitten 120 metriä leveän Järvekaelin kautta järven länsiosaan. Järveen on ohjattu lyhyitä pelto- ja metsäojia. Järven valuma-alueen laajuus on 216,0 neliökilometriä. Järven luoteispäästä alkaa Kääpa jõgi ja se yhtyy 14 kilometrin päässä Kullavere jõgeen, josta sillä on enää kuusi kilometriä Peipsijärveen pohjoispään länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Luettelo äärimmäisen uhanalaisista sammakkoeläimistä
Tämä on luettelo niistä sammakkoeläimistä, jotka Kansainvälinen luonnonsuojeluliitto IUCN luokittelee äärimmäisen uhanalaisiksi. Näihin eläimiin kohdistuu äärimmäisen suuri välitön uhka kuolla sukupuuttoon luonnosta.
Salamanterieläimet
thumb|250px|Aksolotli thumb|250px|Kiinanjättisalamanteri thumb|250px|Bolitoglossa cataguana thumb|250px|Calotriton arnoldi thumb|250px|Chiropterotriton lavae thumb|250px|Dendrotrition rabbi thumb|250px|Neurergus microspilotus thumb|250px|Oedipina gephyra
Costata
thumb|250px|Israelinlevykielisammakko
Acosmanura
Anomoseeliset
Neobatrachia thumb|250px|Agalychnis lemur thumb|250px|Alsodes pehuenche thumb|250px|Anodonthyla theoi thumb|250px|Atelognathus patagonicus thumb|250px|Atelopus arsyecue thumb|250px|Boophis ankarafensis thumb|250px|Callulina dawida thumb|250px|Craugastor pozo thumb|250px|Ecnomiohyla rabborum thumb|250px|Eleutherodactylus albipes thumb|250px|Ericabatrachus baleensis thumb|250px|Guibemantis punctatus thumb|250px|Hyperolius davenporti thumb|250px|Indirana phrynoderma thumb|250px|Isthmohyla rivularis thumb|250px|Leptodactylus fallax thumb|250px|Leptophryne cruentata thumb|250px|Lithobates sevosus thumb|250px|Litoria booroolongensis thumb|250px|Mantidactylus pauliani thumb|250px|Mertensophryne usambarae thumb|250px|Micrixalus kottigeharensis thumb|250px|Microbatrachella capensis thumb|250px|Nimbaphrynoides occidentalis thumb|250px|Noblella madreselva thumb|250px|Nothophryne unilurio thumb|250px|Nyctibatrachus dattatreyaensis thumb|250px|Nymphargus anomalus thumb|250px|Harlekiininuolimyrkkysammakko thumb|250px|Pelophylax cerigensis thumb|250px|Philoria frosti thumb|250px|Phrynobatrachus jimzimkusi thumb|250px|Phrynopus juninensis thumb|250px|Platymantis insulata thumb|250px|Pseudophilautus amboli thumb|250px|Corroboreenkonna thumb|250px|Raorchestes chalazodes thumb|250px|Rhacophorus pseudomalabaricus thumb|250px|Sclerophrys perreti thumb|250px|Taudactylus eungellensis thumb|250px|Telmatobius ventriflavum thumb|250px|Xanthophryne tigerina
Xenoanura
thumb|250px|Xenopus longipes
Reicheltia halsteadi
Reicheltia halsteadi on meressä elävä pallokala. Se on sukunsa ainoa laji.
Ulkonäkö ja koko
R. halsteadi jää noin 16 cm pitkäksi.
Levinneisyys ja elinympäristö
R. halsteadi elää Tyynenmeren lounaisosassa. Sitä on tavattu vain Australian keskiosan itäosasta. Se elää hiekkapohjaisilla alueilla juuri rannan aaltojen murtumisalueen tavoittamattomissa.
Ervasti (sukunimi)
Ervasti on muun muassa seuraavien henkilöiden sukunimi:
Olga Leinonen
Olga Leinonen (11. heinäkuuta 1877 Kajaani – 9. tammikuuta 1950 Helsinki) oli suomalainen poliitikko, joka toimi SDP:n kansanedustajana vuosina 1919–1929.
Elämä
Leinosen vanhemmat olivat maanviljelijä Kalle Leinonen ja Saara Greeta Kemppainen. Hän kävi kansakoulun ja suoritti konekutomakurssin. Leinonen työskenteli palkkatyöläisenä ja työnjohtajana maanviljelys-, karjanhoito- ja meijeritöissä. Hän oli siirtolaisena Yhdysvalloissa muutamia vuosia vuodesta 1909 alkaen. Kun Leinonen palasi Suomeen, hänestä tuli konekutomaliikkeen omistaja Helsingissä. Hän toimi myös sosialidemokraattisen puolueen ja ammattiyhdistysliikkeen puhujana ja luennoitsijana.
Leinonen oli kansanedustajana 1919–1929, ja hän edusti Hämeen läänin eteläistä vaalipiiriä. Leinonen oli presidentin valitsijamiehenä vuoden 1925 presidentinvaaleissa ja hän oli myös Helsingin kaupunginvaltuustossa. Leinonen kuului lisäksi sosialidemokraattisen naisliiton liittotoimikuntaan.
Maaliskuussa 1929 Leinonen sai 10 kuukautta vankeutta väärästä valasta ja väärästä ilmiannosta. Samalla hän menetti myös kansalaisluottamuksensa ja joutui näin ollen luopumaan kansanedustajantoimestaan. Leinonen syyllistyi väärään valaan vuonna 1927 tapahtuneessa aviolapseksi julistamista koskeneessa oikeudenkäynnissä, jossa häntä kuultiin todistajana. Sosialidemokraattien Otto Marttila nousi eduskuntaan Leinosen tilalle.
Starman (yritys)
thumb|Starmanin pääkonttori Tallinnan Mustamäellä (2014). Starman AS oli vuonna 1992 perustettu virolainen kaapeli-tv ja internet-palveluntarjoaja, jonka suomalainen Elisa osti vuonna 2016.
Elisa tiedotti joulukuussa 2016 ostaneensa Starmanin Viron liiketoiminnan Polaris Invest ja Com Holding -yhtiöiltä 151 miljoonan euron kauppahintaan. Elisan mukaan yrityskaupan oli tarkoitus tulla päätökseen vuoden 2017 ensimmäisen neljänneksen aikana. Polaris Invest ja Com Holding säilyttivät omistuksensa liettualaisessa Cgatesissa. Kaupan vahvistamisen jälkeen Elisa luopui Starman-brändin käytöstä vuoden 2018 alussa ja toi Starmanin palvelut oman nimensä alle.
Ville Korhonen (kansanedustaja)
Olli Wilhelm (Ville, O. V.) Korhonen (12. toukokuuta 1877 Nilsiä – 6. syyskuuta 1931 Petäjävesi) oli suomalainen kansakoulunopettaja ja sosialidemokraattien kansanedustaja.
Korhosen vanhemmat olivat mylläri David Korhonen ja Eva Stina Hartikainen. Hän kävi kansakoulun ja valmistui vuonna 1902 kansakoulunopettajaksi Sortavalan opettajaseminaarista.
Korhonen oli opettajana Nilsiässä 1902–1918 ja Petäjävedellä 1920–1931. Hän oli myös osuuskassan hoitajana ja kirjanpitäjänä.
Ville Korhonen oli naimisissa vuodesta 1905 Matleena Väisäsen kanssa.
Born to Defense
Born to Defence on vuonna 1986 julkaistu hongkongilainen toimintaelokuva. Elokuvan pääosia esittävät Jet Li, Zhao Erkang, Song Jia, Kurt Roland Petersson, Dean Harrington, Mark King, Paulo Tocha, Cho Wing, Dion Lam ja Tony Yuen. Elokuvan on ohjannut Jet Li.
Tuberkuliini
Tuberkuliini on tuberkkelibasilleista tehty, valkuaisaine-, nukleiinihappo- ja polysakkaridipitoinen valmiste, jota käytetään toteamaan tuberkuloosin ja tuberkkelibasillien elimistössä tuottamaa herkistymistä. Se saadaan tuberkuloosibakteeriseoksesta kuumentamalla ja tappamalla bakteerit. Ensimmäisenä sen eristi ja nimesi vuonna 1890 saksalainen lääkäri Robert Koch, joka oli huomannut vuonna 1882, että tuberkuloosin aiheuttaa bakteeri. Hänen toivonsa, että tuberkuliinia voisi käyttää tuberkuloosilääkkeenä, osoittautui turhaksi, mutta huomattiin, että sitä voidaan käyttää tuberkuloosin toteamiseen. Tuberkuliinia voidaan käyttää sekä ihoon hieromalla (salvakoe) että ihon sisälle ruiskuttamalla (Mantoux'n koe). Kummassakin tapauksessa kolmen vuorokauden sisällä ilmenee, onko kyseisellä potilaalla tuberkuloosi. Tuberkuliinia käytetään myös eläinlääketieteessä.
Tuberkuliinin tunnus anatomis-terapeuttis-kemiallisessa lääkeluokituksessa (ATC) on V04CF01.
Operaatio Tiikeri
Operaatio Tiikeri on yleisesti käytetty operaatio nimi ja tarkoittaa ainakin seuraavia operaatioita:
Bredtvetin keskitysleiri
pienoiskuva|Bredtvetin leirin käytössä ollut rakennus
Bredtvetin keskitysleiri oli Saksan Osloon Norjan miehityksen aikana perustama keskitysleiri, jonka tilat olivat alun perin toimineet sisäoppilaitoksena. Syksyllä 1941 saksalaiset muuttivat sen keskitysleiriksi. Leiri oli käytössä sodan loppuun asti. Siellä pidettiin jonkun verran juutalaisia, mutta lähinnä sinne vietiin hallinnon vastustajia.
Keskitysleirin tiloissa toimii nykyisin naisvankila.
Itä–Länsi-ottelu 2009
Vuoden 2009 Itä–Länsi-ottelu oli järjestyksessään miesten 75. pesäpallon vuotuinen arvo-ottelu. Ottelutapahtuma järjestettiin Kuopiossa 26.–28. kesäkuuta. Idän ja Lännen paremmuus ratkottiin uusitulla Puijonlaakson pesäpallostadionilla viidessä sarjassa: miehet, naiset, A-pojat, B-pojat ja B-tytöt. Itä voitti jokaisen ottelun.
Miesten joukkueet
Molempiin joukkueisiin valittiin kolme pelaajaa yleisöäänestyksen perusteella. Loput valitsi Idälle Pasi Varonen ja Lännelle Kari Kuusiniemi.
Miesten ottelu
Historian 75. miesten Itä–Länsi-ottelu käytiin 28. kesäkuuta poutaisessa säässä. Ottelua seurasi 6312 katsojaa, ja sen tuomareina toimivat Juha Laurila ja Mika Kääriäinen. Itä voitti ottelun jaksoin 2–1. Kentän parhaana pelaajana palkittiin jo 13:nnen Itä–Länsi-ottelunsa pelannut Pasi Pirinen. Idän ykköspalkinnon pokkasi Jani Komulainen ja kakkospalkinnon Toni Kohonen. Länneltä puolestaan ykköspalkinnolla palkittiin Marko Pelkonen ja kakkospalkinnolla Sami Haapakoski.
Esposito
Esposito on muun muassa seuraavien henkilöiden sukunimi:
Kaarikulmumittari
Kaarikulmumittari (Idaea straminata) on melko yleinen yöperhoslaji.
Koko ja ulkonäkö
Siipien pohjaväri on kellertävän ruskea ja siipiä peittävät erittäin pienet mustat pisteet, joita on varsinkin lähellä perhosen vartaloa. Sisempi ja ulompi poikkijuova ovat vain hieman pohjaväriä tummempia ja erottuvat yleensä vain heikosti. Ulompi poikkiviiru kaartuu etusiiven etuosassa vain vähän. Siiven tyviosan tyvipoikkiviiru puuttuu useimmiten kokonaan. Siipien ulkosyrjää kiertää ohut tumma viiru ja sekä etu- että takasiivessä on musta diskaalitäplä. Siipiväli 24–28 mm.
Samannäköisiä lajeja ovat muutamat muutkin kulmumittarit, erityisesti mutkakulmumittari (Idaea aversata) ja pistekulmumittari (Idaea deversaria).
Levinneisyys ja lentoaika
Kaarikulmumittarin levinneisyys ulottuu Pohjois-Afrikasta Euroopan poikki aina Itä-Aasiaan saakka. Laji elää Suomessa Keski-Lappiin saakka, joskin se on pohjoisessa selvästi harvinaisempi. Lentoaika on kesäkuun lopulta elokuun loppupuoliskolle. Lajilla voi olla harvinainen toinen sukupolvi syys-lokakuussa.
Elinympäristö ja elintavat
Hämärässä lentävä laji, joka tulee helposti valolle. Tyypillinen elinympäristö on kuiva, hiekkapohjainen maasto, jossa on harvaa kasvillisuutta, mutta lajiin voi törmätä myös niityillä, puistoissa ja puutarhoissa. Keskenkasvuinen toukka talvehtii.
Dodge WC-62
Aiheesta muualla
Dodge WC
Kaarikulmumittari
Ravintokasvi
Toukka on polyfagi ja elää monien eri kasvilajien kuihtuneilla lehdillä. erityisesti kuitenkin voikukilla (Taraxacum) ja ratamoilla (Plantago).
Fabian Johnson
pienoiskuva|Fabian Johnson Fabian Marco Johnson (s. 11. heinäkuuta 1987 München, Saksa) on yhdysvaltalainen jalkapallopuolustaja, joka pelaa Bundesliigan Borussia Mönchengladbachissa ja Yhdysvaltain maajoukkueessa. Hän on pelannut 57 maaottelua ja tehnyt niissä kaksi maalia vuosina 2011–2017.
Seurajoukkueura
Johnson pelasi 1860 Münchenin kakkosjoukkueessa 43 ottelua Regionalligassa vuosina 2004–2007. Seuran ykkösjoukkueessa hän pelasi 2. Bundesliigassa 90 ottelua, joissa teki neljä ja syötti 12 maalia vuosina 2006–2009. Hän siirtyi VfL Wolfsburgiin 1,1 miljoonalla eurolla kesällä 2009. Hän pelasi seurassa kahden kauden aikana 16 bundesliigaottelua, joissa teki yhden maalin. Eurooppa-liigassa hän pelasi yhden pelin. Kesällä 2011 hän siirtyi Hoffenheimiin 700 000 eurolla. Hän teki kolmen kauden aikana pelaamissaan 87 pääsarjaottelussa viisi maalia ja antoi 16 maalisyöttöä.
Maajoukkueura
Johnson pelasi Saksan nuorisomaajoukkueissa kaikkiaan 25 ottelua vuosina 2003–2009. Hän pelasi välierän ja loppuottelun Saksan voittaessa alle 21-vuotiaiden Euroopan-mestaruuden 2009.
Johnson debytoi Yhdysvaltain jalkapallomaajoukkueessa ystävyysottelussa Ranskaa vastaan marraskuussa 2011. Ensimmäisen MM-karsintaottelunsa hän pelasi Guatemalaa vastaan seuraavan vuoden kesäkuussa. Hän oli avauskokoonpanossa Yhdysvaltain kaikissa neljässä ottelussa MM-kilpailuissa 2014, mutta joutui loukkaantumisen vuoksi tulemaan jo ensimmäisellä jaksolla vaihtoon neljännesvälierässä Belgiaa vastaan. Seuraavan vuoden Concacaf Gold Cupissa hän pelasi Yhdysvaltain kaikissa kuudessa ottelussa. Vuoden 2016 Copa América Centenariossa hän pelasi viisi ottelua. Hän on pelannut kaikkiaan 57 A-maaottelua, joista 17 on ollut MM-karsintaotteluja.
Kaija Olin-Arvola
Kaija Irmeli Olin-Arvola (16. marraskuuta 1948 Sammatti – 25. joulukuuta 2019 ) oli suomalainen runoilija. Hän osallistui myös moniin antologioihin, muun muassa kirjailija Keijo Siekkisen teoksista kertovaan kirjaan Keijo Siekkinen, kirjojen keskellä.
Työt
Runojen ohella hän kirjoitti vuosina 1980–1995 pakinoita ja kolumneja Rakentajaan, Karkkilan Seutuun, Karkkilalaiseen ja Hyväntuulen lehteen sekä vuosina 1973–1983 opintoaineistoja Kansan Sivistystyön Liitolle, Suomen Demokratian Pioneerien Liitolle ja Kuluttajaliitolle. Hän työskenteli 1970-luvulla myös kriitikkona, opettajana, toimittajana ja tiedotussihteerinä sekä kääntäjänä Moskovassa ja Berliinissä. Hän sai Alfred Kordelinin säätiön apurahan vuonna 1984. Hän opiskeli sanataidetta Oriveden opistossa vuosina 1996–1997. .
Yksityiselämä
Olin-Arvola oli euroedustaja Paavo Väyrysen perustaman Kansalaispuolueen asiantuntijajäsen.
Metsäkansan kirkko
thumb|240px|left|Metsäkansan kirkon [[sankarihauta|sankarihaudat]] Metsäkansan kirkko on Valkeakosken Sääksmäen Metsäkansan kylässä sijaitseva suorakaiteinen rapatusta tiilestä 1938 rakennettu pitkäkirkko. Kirkon alttarisyvennys erkanee kuoripäädystä runkohuonetta kapeampana. Toiselta pitkältä sivulta taas ulkonee matala siipirakennus ja sisäänkäynnin päätyharjalla on isokokoinen kattoratsastaja. Korkeat ikkunat ovat kaaripäätteiset lukuun ottamatta alttarisyvennyksen sivuikkunaa. Ulkokatot ovat satulakattoja, sisällä on puinen taitekatto. Kirkon lahjoitti ja rakennutti synnyinkyläänsä vuorineuvos Emil Aaltonen. Kirkon suunnitteli tamperelainen arkkitehti Jaakko Tähtinen. Aaltonen lahjoitti myös kirkon urut, alttaritaulun ja erillisen kellotapulin kellot. Kirkon hankkimista varten perustettu rukoushuoneyhdistys lahjoitti kirkon seurakunnalle 1972. 11-äänikertaiset urut valmisti Kangasalan urkutehdas 1939, alttaritaulu on jäljennös Bartolomé Esteban Murillon Neitsyt Mariaa ja Jeesus-lasta esittävästä maalauksesta.
Trinity (Revolution Renaissancen albumi)
Trinity on Revolution Renaissance -yhtyeen albumi, joka julkaistiin 24. syyskuuta 2010. Yhtye hajosi ennen albumin ilmestymistä.
Sirppisuurisilmä
Sirppisuurisilmä (Priacanthus hamrur) on koralliriuttojen suurisilmäinen punasävyinen kala. Se voi kasvaa 45 cm pitkäksi. Sitä tavataan indopasifiselta merialueelta koralliriuttojen liepeiltä 8-250 metrin syvyydessä. Se syö pieniä kaloja sekä äyriäisiä ja muita selkärangattomia.
Kans’an Popeda
Kans'an Popeda on suomalaisen Popeda-yhtyeen kymmenes studioalbumi. Se julkaistiin vuonna 1990. Albumin otsikko on väännös Guns N' Roses -yhtyeen nimestä.
Kappaleet
Kaikki kappaleet säveltänyt Costello Hautamäki ja sanoittanut Pate Mustajärvi, ellei toisin mainittu.
Krista Pärmäkoski
Krista Pärmäkoski (o.s. Lähteenmäki, s. 12. joulukuuta 1990 Ikaalinen) on suomalainen maastohiihtäjä. Hän edustaa Ikaalisten Urheilijoita, ja häntä valmentaa Matti Haavisto. Pärmäkoski on edustanut Suomea maailmanmestaruuskilpailuissa ja olympialaisissa. MM-kilpailuista Pärmäkoski on voittanut hopeaa yhdistelmäkilpailusta, hopeaa ja pronssia parisprintistä sekä neljä pronssia viestistä. Olympialaisissa hän on saavuttanut hopeamitalin viestissä ja 30 kilometrin perinteisen hiihtotavan kilpailussa sekä pronssia yhdistelmäkilpailusta, 10 kilometrin vapaan hiihtotavan kilpailusta ja 10 kilometrin perinteisen hiihtotavan kilpailusta.
Hiihtoura
Pärmäkoski voitti nuorten Pohjoismaiden mestaruuden viiden kilometrin vapaan hiihtotavan kilpailussa Örnsköldsvikissä 2007. Seuraavana talvena hän saavutti nuorten PM-kilpailuista kaksi hopeaa ja yhden pronssin. Nuorten MM-kilpailuissa Italian Mallesissa 2008 hän hiihti ankkuriosuuden Suomen pronssijoukkueessa 4 × 3,3 kilometrin viestissä. Kymmenen kilometrin vapaan hiihtotavan kilpailussa hän oli kahdeksas.
Ensimmäiset kilpailut aikuisten sarjassa
Pärmäkoski hiihti ensimmäisen maailmancupin kilpailunsa Kuusamossa 29. marraskuuta 2008 ja sijoittui sprinttikilpailussa 29:nneksi. Ensimmäisen aikuisten sarjan SM-mitalinsa hän sai oltuaan toinen kymmenen kilometrin perinteisen hiihtotavan kilpailussa Jämillä 2009. Nuorten MM-kilpailuissa Praz de Lys Sommandissa 2009 Pärmäkoski sai viiden päivän starttikiellon hänen hemoglobiiniarvonsa oltua suurempi kuin naishiihtäjillä sallittu litrassa. Starttikiellosta vapauduttuaan hän saavutti hopeaa kymmenen kilometrin yhdistelmäkilpailussa, oli neljäs viidellä kilometrillä ja kuudes sprintissä.
Pärmäkoski edusti Suomea ensimmäisen kerran arvokisatasolla Liberecin MM-kilpailuissa 2009, jolloin hän sijoittui kymmenen kilometrin perinteisen kilpailussa 37:nneksi. Syksyllä 2009 Pärmäkoski sairastui mykoplasmaan. Hän sai elokuussa pitkän lääkekuurin ja joutui ajan välttelemään tehoharjoittelua.
Tammikuussa 2010 Pärmäkoski voitti alle 20-vuotiaiden maailmanmestaruuskilpailuissa Hinterzartenissa kultaa viiden kilometrin perinteisen tyylin kilpailussa ja hopeaa viestissä. Pärmäkoski edusti Suomea Vancouverin talviolympialaisissa 2010. Hän sijoittui kymmenen kilometrin vapaan kilpailussa 53:nneksi ja perinteisen yhteislähdössä 26:nneksi.
Läpimurto
Pärmäkoski sijoittui maailmancupissa ensimmäisen kerran kymmenen parhaan joukkoon oltuaan kahdeksas Davosin kymmenen kilometrin perinteisen hiihtotavan kilpailussa joulukuussa 2010. Tour de Skillä 2010–2011 hän sijoittui toiseksi Oberhofin kymmenen kilometrin perinteisen hiihtotavan takaa-ajokilpailussa. Tourin lopputuloksissa hän oli kahdeksas. Tammikuussa 2011 Pärmäkoski sai Otepäässä maailmancupin osakilpailussa viiden päivän starttikiellon hänen hemoglobiiniarvonsa oltua yli sallitun 160 grammaa litrassa. Tämän jälkeen hän sai kansainväliseltä hiihtoliitolta poikkeusluvan ja hänen hemoglobiiniarvonsa yläraja korotettiin 165 grammaan litrassa. Vuoden 2011 nuorten MM-kilpailuissa Otepäässä Pärmäkoski voitti alle 23-vuotiaiden sarjassa kymmenen kilometrin vapaan tyylin kilpailun minuutin erolla toiseksi tulleeseen.
Vuoden 2011 Oslon MM-kilpailuissa Pärmäkoski sijoittui kymmenen kilometrin perinteisen hiihtokilpailussa viidenneksi. Tuolloinen päävalmentaja Magnar Dalen oli päättänyt, että kisan kaksi parasta suomalaista hiihtää myös parisprintin. Hiihtämällä Aino-Kaisa Saarisen parina perinteisen tyylin parisprintissä Pärmäkoski voitti ensimmäisen aikuisten sarjan arvokisamitalinsa 20-vuotiaana. Suomen jälkimmäisen osuuden hiihtänyt Pärmäkoski ohitti loppusuoralla Norjan Astrid Jacobsenin ja sijoittui kilpailussa hopeaa tuoneelle toiselle sijalle. 4 × 5 kilometrin viestissä Pärmäkoski hiihti ankkuriosuuden Suomen pronssijoukkueessa. Lisäksi hän sijoittui vapaan hiihtotavan yhteislähtökilpailussa parhaana suomalaisena 11:nneksi, vapaan sprintissä 16:nneksi ja yhdistelmäkilpailussa 31:nneksi.
Pärmäkoski sijoittui Tour de Skin 2011–2012 kokonaiskilpailussa neljänneksi. Hän voitti samana talvena Suomen-mestaruuden 3,3 kilometrin perinteisen hiihtotavan kilpailussa ja sitä seuranneessa kymmenen kilometrin vapaan hiihtotavan takaa-ajokilpailussa. Maailmancupin 2011–2012 kokonaiskilpailussa hän oli seitsemäs. Tour de Skillä 2012–2013 hän sijoittui toiseksi Toblachin kolmen kilometrin perinteisen tyylin kilpailussa ja kolmanneksi Val di Fiemmen kymmenen kilometrin perinteisen yhteislähtökilpailussa. Kiertueen lopputuloksissa hän sijoittui neljänneksi. Val di Fiemmen MM-kilpailuissa 2013 hän sijoittui vapaan hiihtotavan parisprintissä Riikka Sarasoja-Liljan kanssa pronssille. Yhdistelmäkilpailussa hän oli kahdeksas, perinteisen sprintissä neljästoista ja vapaan hiihtotavan kymmenellä kilometrillä viidestoista. Maailmancupin kokonaiskilpailussa hän sijoittui kymmenenneksi.
Amanda Righetti
thumb|Amanda Righetti vuonna 2009. Amanda Righetti (s. 4. huhtikuuta 1983 St. George, Utah, Yhdysvallat) on yhdysvaltalainen näyttelijä. Hänet tunnetaan parhaiten televisiosarjasta Mentalist, jossa hän näytteli agentti Grace Van Peltiä. Hänet tunnetaan myös televisiosarjoista Reunion, O.C., Aloha Havaiji ja C.S.I. Righetti on näytellyt lyhytelokuvassa Matter (2008).
Yksityiselämä
Amanda Righetti on naimisissa elokuva-alalla toimivan Jordan Alanin kanssa. He saivat ensimmäisen lapsensa tammikuussa 2013. Righetti on nuorin kahdeksasta lapsesta, hänellä on kuusi siskoa ja yksi veli. Hän vietti lapsuutensa Las Vegasissa.
Krista Pärmäkoski
Läpimurto
Tour de Skillä 2013–2014 Pärmäkoski sijoittui kokonaiskilpailussa neljänneksi. Sotšin olympialaisissa 2014 hän hiihti ankkuriosuuden hopeaa saaneessa Suomen viestijoukkueessa, sijoittui yhdistelmäkilpailun kolmanneksitoista , kymmenen kilometrin perinteisen kilpailussa kymmenenneksi ja vapaan hiihtotavan yhteislähtökilpailussa 18:nneksi. Maailmancupin kokonaiskilpailussa hän oli kahdeksas. Falunin MM-kilpailuissa 2015 hän hiihti ankkuriosuuden pronssia saaneessa Suomen viestijoukkueessa. yhdistelmäkilpailussa hän oli 23:s ja kymmenen kilometrin vapaan hiihtotavan kilpailussa 20:s. Hän voitti vapaan hiihtotavan Suomen-mestaruuden Rukalla 2015.
Pärmäkoski saavutti ensimmäisen palkintosijansa yksittäisessä maailmancupin osakilpailussa oltuaan toinen Toblachin kymmenen kilometrin perinteisen hiihtotavan kilpailussa joulukuussa 2015. Tour de Skin 2016 kokonaiskilpailussa hän oli kahdeksas. Saman vuoden Ski Tour Canadalla hän oli nopein viimeisen etapin, Canmoressa käydyn kymmenen kilometrin perinteisen hiihtotavan takaa-ajokilpailun osuusajoissa. Ski Tour Canadan kokonaiskilpailussa hän oli neljäs. Maailmancupin kokonaiskilpailussa hän sijoittui neljänneksi ja normaalimatkojen cupissa viidenneksi. Hän voitti Suomen-mestaruuden kymmenen kilometrin vapaan hiihtotavan kilpailussa Imatralla ja perinteisen kilpailussa Taivalvaaralla 2016.
Kausi 2016–2017 ja MM-kotikisat Lahdessa
Pärmäkoski sijoittui maailmancupkaudella 2016–2017 toiseksi Rukan kymmenen kilometrin perinteisen hiihtotavan kilpailussa. Lillehammerin Nordic Opening -kiertueella Pärmäkoski sijoittui kolmanneksi. Hän oli viimeisen etapin, kymmenen kilometrin perinteisen hiihtotavan takaa-ajokilpailussa nopein hiihtäjä. Hän sijoittui kolmanneksi Davosin vapaan hiihtotavan kilpailussa. Tour de Skillä hän oli toinen Toblachin viiden kilometrin vapaan hiihtotavan kilpailussa ja kolmas Val Müstairin viiden kilometrin perinteisen yhteislähtökilpailussa. Tour de Skin päätöskilpailussa Val di Fiemmessä 8. tammikuuta 2017 hän tuli toisena maaliin yhdeksän kilometrin vapaan hiihtotavan takaa-ajokilpailussa. Sijoitus on hänen parhaansa kiertueen lopputuloksissa kautta aikain. Hän sijoittui toiseksi Ulricehamnin kymmenen kilometrin vapaan hiihtotavan kilpailussa. Hän voitti kymmenen kilometrin perinteisen hiihtotavan Suomen-mestaruuden Keuruulla. Lahden MM-kilpailussa 2017 Pärmäkoski saavutti ensimmäisen henkilökohtaisen arvokisamitalinsa voittamalla hopeaa yhdistelmäkilpailussa. Mitali oli Suomelle kotikisojen ensimmäinen. Perinteisen hiihtotavan kymmenellä kilometrillä hän sijoittui seitsemänneksi. Viestissä hän hiihti ankkuriosuuden Suomen pronssijoukkueessa. vapaan hiihtotavan yhteislähtökilpailussa hän sijoittui kuudenneksi. MM-kilpailuiden jälkeen hän oli toinen Drammenin perinteisen hiihtotavan sprintissä ja Oslon perinteisen hiihtotavan yhteislähtökilpailussa. Maailmancupin finaalitapahtumassa Quebecissa hän oli kolmas kymmenen kilometrin perinteisen hiihtotavan yhteislähtökilpailussa. Maailmancupin kokonaiskilpailussa hän sijoittui toiseksi, normaalimatkojen cupissa kolmanneksi ja sprintticupissa kuudenneksi. Hän voitti 30 kilometrin vapaan hiihtotavan Suomen-mestaruuden Ylitorniolla.
Kausi 2017–2018 ja olympialaiset
Kaudella 2017–2018 Pärmäkoski sijoittui toiseksi Lillehammerin perinteisen hiihtotavan sprintissä. Hän oli kolmas Davosin kymmenen kilometrin vapaan hiihtotavan kilpailussa. Tour de Skillä hän sijoittui Oberstdorfin kymmenen kilometrin vapaan hiihtotavan yhteislähtökilpailussa kolmanneksi ja Val di Fiemmen kymmenen kilometrin perinteisen hiihtotavan yhteislähtökilpailussa toiseksi. Tourin kokonaiskilpailussa hän oli neljäs.
Kaudelle 2017–2018 Pärmäkosken seura Ikaalisten Urheilijat värväsi joukkueeseen mukaan kaksi muutakin kansallisen tason hiihtäjää. Heti tammikuussa 2018 Pärmäkoski yhdessä Maaret Pajunojan kanssa voittivat parisprintin SM-kultaa. Kultamitali oli Pärmäkosken ensimmäinen SM-mitali viestihiihdossa. Planican kymmenen kilometrin perinteisen hiihtotavan kilpailussa Pärmäkoski saavutti ensimmäisen maailmancupin voittonsa urallaan.
Pärmäkoski saavutti Pyeongchangin olympialaisissa 2018 pronssia 15 kilometrin yhdistelmäkilpailussa. Hän hävisi kilpailun voittaneelle Charlotte Kallalle 10,1 sekuntia ja hopeamitalisti Marit Bjørgenille 2,3 sekuntia. 10 kilometrin vapaan hiihtotavan kilpailussa Pärmäkoski jakoi pronssimitalin Bjørgenin kanssa. Olympialaisten päätöslajissa 30 kilometrin perinteisen hiihtotavan yhteislähtökilpailussa Pärmäkoski saavutti hopeaa, Bjørgenin voittaessa ja Stina Nilssonin ottaessa pronssia. Perinteisen hiihtotavan sprintissä hän oli yhdeksäs, viestissä neljäs ja vapaan hiihtotavan parisprintissä viides.
Kausi 2018–2019
Kaudella 2018–2019 Pärmäkoski sijoittui kolmanneksi Davosin vapaan hiihtotavan 10 kilometrin kilpailussa. Tour de Skin kokonaiskilpailussa hän sijoittui kolmanneksi. Hän oli kiertueella toiseksi nopein Oberstdorfin 10 kilometrin vapaan hiihtotavan takaa-ajokilpailun ja loppunousuun päättyneen viimeisen etapin osuusajoissa. Hän voitti 10 kilometrin perinteisen hiihtotavan Suomen-mestaruuden Imatralla. Seefeldin MM-kilpailuissa 2019 Pärmäkoski sijoittui 10 kilometrin perinteisen hiihtotavan kilpailussa neljänneksi, 15 kilometrin yhdistelmäkilpailussa kahdeksanneksi, 30 kilometrin vapaan hiihtotavan yhteislähtökilpailussa 11:nneksi, viestissä kuudenneksi ja perinteisen hiihtotavan parisprintissä seitsemänneksi. Hän sijoittui neljänneksi sekä maailmancupin kokonaiskilpailussa että normaalimatkojen cupissa. Hän voitti Äänekoskella 2019 Suomen-mestaruuden 10 kilometrin vapaan hiihtotavan kilpailussa, sitä seuranneessa 10 kilometrin perinteisen hiihtotavan takaa-ajossa sekä parisprintissä. . Yhtenä saavutuksena voidaan pitää sitäkin, että Pärmäkoski oli jokaisessa hiihtämässään kilpailussa paras suomalainen.
Kausi 2019–2020
Pärmäkoski sijoittui kaudella 2019–2020 Rukan Nordic opening -tapahtuman 10 kilometrin perinteisen hiihtotavan kilpailussa toiseksi. Helmikuussa hän voitti Vöyrillä 10 kilometrin perinteisen hiihtotavan Suomen-mestaruuden. FIS Ski Tourin päättäneen Trondheimin 15 kilometrin perinteisen hiihtotavan takaa-ajokilpailun osuusajoissa hän oli kolmanneksi nopein. Lahdessa hän sijoittui kolmanneksi 10 kilometrin perinteisen hiihtotavan kilpailussa. Maailmancupin kokonaiskilpailussa hän oli yhdeksäs.
Kausi 2020–2021
Pärmäkoski sijoittui kaudella 2020–2021 viidenneksi Tour de Skin kokonaiskilpailussa. Oberstdorfin MM-kilpailuissa hän oli 30 kilometrin perinteisen hiihtotavan yhteislähtökilpailussa kahdeksas, 15 kilometrin yhdistelmäkilpailussa ja 10 kilometrin vapaan hiihtotavan kilpailussa kolmastoista sekä vapaan hiihtotavan parisprintissä seitsemäs. Viestissä hän hiihti viimeisen osuuden Suomen pronssia voittaneessa viestijoukkueessa. Ristijärven SM-hiihdoissa Pärmäkoski voitti 10 kilometrin perinteisen hiihtotavan Suomenmestaruuden. Kultaa oli kotiintuomisina myös naisten 3×5 kilometrin viestistä, jossa Pärmäkoski hiihti ankkuriosuuden ollen osuusajoissa selvästi nopein. Viestikulta oli Ikaalisten Urheilijoille historian ensimmäinen. 30 kilometrin vapaan tyylin kisassa Pärmäkoski sijoittui kolmanneksi.
Kausi 2022–2023
Kaudella 2022-2023 Pärmäkoski sijoittui Oberstdorfin 10 kilometrin perinteisen hiihtotavan väliaikalähtökilpailussa ja 20 kilometrin vapaan hiihtotavan takaa-ajokilpailussa toiseksi. Planican MM-kilpailuissa 2023 hän oli viestissä neljäs, yhdistelmäkilpailussa ja vapaan hiihtotavan parisprintissä kuudes, 30 kilometrin perinteisen yhteislähtökilpailussa viidestoista sekä 10 kilometrin vapaan hiihtotavan kilpailussa seitsemästoista. Hän voitti 10 kilometrin vapaan hiihtotavan Suomen-mestaruuden Kaupissa.
Team Parmakoski
pienoiskuva|Team #PARMAKOSKI kokoontui Vierumäellä Krista Pärmäkosken kumppanipäivänä. Team Parmakoski on Krista Pärmäkosken taustalla toimiva kumppaniyhteisö. Kumppaniyhteisö perustettiin syksyllä 2017 hieman sen jälkeen, kun kumppaniyhteisöön oli liittynyt betonielementtiyhtiö Parma. Kumppaniyhteisöön kuuluvat Pärmäkosken yhteistyökumppanit, jotka järjestävät yhteisiä asiakas- ja edustustilaisuuksia muun muassa urheilutapahtumiin. (Lähde: www.kristaparmakoski.fi)
Yksityiselämä ja harrastukset
Pärmäkosken vanhemmat muuttivat hänen ollessaan nelivuotias Vahon kylään, jossa hän löysi hiihtämisen muiden urheilulajien joukosta 4–5 vuoden ikäisenä. Noin 14-vuotiaana hän ilmoitti perheelleen haluavansa hiihtäjäksi. Yläasteen jälkeen Pärmäkoski muutti kotoaan Luhalahden kylästä ja siirtyi opiskelemaan Vuokatin urheilulukioon kesällä 2006.
Pärmäkoski asui miehensä Tommi Pärmäkosken kanssa joitakin vuosia Kuortaneella. He menivät naimisiin elokuussa 2014 Kuortaneella ja Krista otti käyttöön miehensä sukunimen.
Fosfoenolipalorypälehappo
Fosfoenolipalorypälehappo (C3H5O6P) ja sen anionimuoto fosfoenolipyruvaatti ovat biologisesti tärkeitä yhdisteitä. Aine on välituote glykolyysissä ja glukoneogeneesissa ja kasvit syntetisoivat siitä lisäksi erilaisia aromaattisia yhdisteitä.
Glykolyysi
Glykolyysissa 2-fosfoglyseraatti dehydrataan enolaasientsyymin avulla fosfoenolipyruvaatiksi. Reaktiossa on Mg2+-ionien läsnäolo välttämätöntä. Ionit sitoutuvat entsyymin aktiiviseen kohtaan ja auttavat vakauttamaan reaktiossa muosdostuvaa enolaattianionivälituotetta, joka on normaalisti melko pysymätön. Glykolyysin viimeisessä vaiheessa pyruvaattikinaasi muuttaa fosfoenolipyruvaatin pyruvaatiksi siirtämällä fosfaattiryhmän ADP:lle jolloin vapaputuu ATP:tä. Tämä reaktio on spontaani. Koska fosfaattiryhmän poistaminen fosfoenolipyruvaatista muodostaa pysymättömän enolin, tautomerisoituu se nopeasti pysyvämpään ketonimuotoon pyruvaatiksi. Magnesiumionien lisäksi entsyymiin on sitoutunut kaliumioneja.
Glukoneogeneesi
Glukoneogeneesissä fosfoenolipyruvaattia muodostuu oksaloasetaatti-ionien dekarboksylaatiossa fosfoenolipyruvaattikarboksikinaasientsyymin avulla. Reaktiossa käytetään fosfaattiryhmän lähteenä joko ATP:tä tai guanosiinitrifosfaattia. Reaktiotuotteina muodostuu ADP:tä tai guanosiinidifosfaattia, fosofenolipyruvaattia ja hiilidioksidia.
Kasveissa
Kasvit voivat valmistaa korismaattia fosfoenolipyruvaatista sikimaattireitin avulla. Korismaatista voidaan edelleen syntetisoida aromaattisia aminohappoja tryptofaania, tyrosiinia ja fenyylialaniinia.
Mecanorma
Mecanorma oli ranskalainen yritys, joka valmisti siirtokirjaimia. Monet Mecanorman kirjaintyypit oli hankittu eri kirjasinvalimoilta lisenssein, mutta Mecanorma tilasi kirjainmuotoilijoilta myös useita omia kirjaintyyppejä. Mecanorman huomattavin kilpailija oli englantilainen Letraset.
Vuosina 1989–1994 Mecanorma digitoi kirjaintyyppinsä hollantilaisen Visualogik-yhtiön avustuksella, ja kirjaintyypit julkaistiin PostScript-muodossa. Vuonna 1999 Trip Productions osti Mecanorman ja myi vuonna 2004 Mecanorman kirjaintyyppien oikeudet International TypeFoundersille, joka julkaisi ne nimellä Mecanorma Collection. Vuonna 2014 International TypeFounders hankki Mecanorman kirjaintyyppien pysyvät oikeudet itselleen.
Tamminen
Tamminen on suomalainen sukunimi, joka on muun muassa seuraavilla henkiöillä:
Kuvitteellisia henkilöitä
Tamminen on myös HKScanin tuotemerkki.
Fiskars (Pietarsaari)
Fiskars on kaupunginosa Pietarsaaressa. Alue liitettiin vuonna 1977 Pedersörestä (silloinen Pietarsaaren maalaiskunta) Pietarsaaren kaupunkiin.
Hirn (suku)
Hirn-suku on Suomessa vaikuttanut ja saksalaista aatelista alkuperää oleva Ruotsista tullut porvarillinen sukuhaara, joka on ollut edustettuna Suomessa aatelittomana porvarissäätynä. Suomeen muuttaneet Hirnit eivät nauttineet Suomessa aatelisille kuuluneita erityisoikeuksia, vaikka heitä pidettiin aatelisena sukuna.
Suomessa Hämeen-Uudenmaan ratsurykmentissä vaikuttanut kortteerimestari, komissaari ja Hauholla vaikuttanut rusthollari Jonas Hirn (noin 1625 – 1680 Hauho) muutti alkujaan Ruotsista Suomeen ja meni naimisiin 29. lokakuuta 1662 aatelisperheen David Gyllenbögelin tyttären Marghareta Elisabet Gyllenbögelin (1646 Turku – 1675 ) kanssa. Heillä oli neljä lasta: David Jonasson Hirn, Margareta Elisabet Jonasdotter Hirn , Jonas Jonasson Hirn ja Anders Jonasson Hirn.
Hirnin suku
Hirnin suku on alkujaan lähtöisin Saksasta, ja mahdollisesti sen saksalainen aatelisnimi on ollut Hirsch. Joonas Hirnin vaakunassa on lakipunoksen päällä puoliksi etujaloilleen nouseva hirvi, saksanhirvi. Vaakuna on Saksan ritarihuoneen aatelistoon merkitty useille sukuhaaroille von Hirch -alkuisena. Tukholmassa aatelisnimi on von Hirscheit nro 680. Todennäköisesti Ruotsissa, tai Saksassa, Hirchistä on haarautunut yksi suku Hirniksi ennen Suomeen tuloaan.
Hirven kuva Hirchin aatelisvaakunoissa näyttää samanlaiselta kuin Joonas Hirnin perintövaakuna: heraldisesti kuva on yhdenmukainen ja elementit vastaavat toisiaan. Heraldisten sääntöjen mukaan toista samanlaista vaakunaa ei voi olla, mutta vaakunoissa olevia elementtejä on aina pyritty säilyttämään suvun näkyvyyden ja tunnistettavuuden kannalta. Kilpi voi sisältää myös muun kuvan kuin alkuperäisen suvun sisältämän kilven tunnuksen. Tässä tapauksessa lakipunoksen päällä on sama nouseva hirvi. Hirnin suvun naturalisoinnin on täytynyt tapahtua 1300-luvun jälkeen Saksassa. Sittemmin suku aateloitiin Ruotsissa.
Hirn-nimellä viitataan paikallisuuteen, sukuun tai muuten läheisesti sukuun liittyvään merkitykseen. Sana Hirn ei voi olla aatelisnimi, ja nimellä viitataankin hirveen, hirven päähän tai sarviin.
Tietoja Hirn-nimestä löytyy hyvin vähän Roomasta, Saksasta tai Ranskasta sodissa tuhoutuneiden arkistojen vuoksi. Ranskassa asuvien sukujen juuret ovat nähtävästi Saksan kääntyneistä juutalaisissa. Juutalaissyntyinen ei voinut olla aatelinen eikä juutalaisia muutoinkaan hyväksytty naturalisoitaviksi. Ne harvat juutalaissyntyiset, jotka aateloitiin, kääntyivät toisuskovaisiksi. Saksassa on kuitenkin Hirch-nimisiä, mikä vahvasti viittaa siihen, että Hirnin juuret ovat lähtöisin juuri tästä aatelisesta suvusta.
Jonas Hirn
Kerrotaan, että Jonas Hirnin isä, Ruotsissa asunut seitsemän ruukin omistaja, teki Jonaksen perinnöttömäksi, koska Jonas isänsä tahtoa vastaan lähti Kaarle X:n Puolalaiseen Pohjan sotaan. Jonas Hirniä pidetään aatelisena, vaikka hänen jälkeläisensä eivät ole nauttineet aateliston etuoikeuksista Suomessa. Suku on ollut edustettuna pappissäädyssä, mutta useimmat suvun jäsenet ovat olleet maanmittareita, lakimiehiä tai muissa siviilivirkamiesviroissa.
Jonas Hirnin muut luottamustoimet ovat olleet katselmuskirjuri/rykmentinkirjuri, kirkkoväärti, kirkon esimies ja Hauhon Tuittulassa Heikkilän rusthollin isäntä.
Jonas Hirnin vaakuna
Jonas Hirn -suku on lähtöisin Saksasta, ja suku on mahdollisesti alkujaan ollut aatelinen. Ruotsissa asunut Jonaksen isä oli varakas ulkomaankauppaa tehnyt kauppias, joka on voinut alkujaan olla aatelinen. Ruotsissa häntä ei kuitenkaan ole naturalisoitu, joten sääty on ollut porvarit. Jonaksen ja hänen isänsä välirikosta huolimatta Jonaksen vaakuna on aatelisille tunnuksenomainen ja vaakuna saattaa olla peritty tai itsellisenä hankittu porvarisvaakuna. Vastaavia käyttivät varakkaat porvarit tai aatelista sukua omaavat aatelittomat perilliset. Vaakunassa saattaa olla tunnuksen omaisesti suvun tunnusmerkistöä. Saksassa saksanhirvi oli kansanomainen eläin, jota käyttivät aateliset ja porvarilliset suvut vaakunoissaan.
Jere Pehkonen
Pehkonen on kotoisin Raahesta, Pattijoelta.
Uinti kesäolympialaisissa 1952 – miesten 100 metrin selkäuinti
Miesten 100 metrin selkäuintiin Helsingin olympiakisoissa osallistui 38 uimaria 25 eri maasta. Kilpailu suoritettiin kolmessa vaiheessa. Alkueristä selvisi 16 nopeinta välieriin ja välierien kahdeksan parasta finaaliin. Kilpailu käytiin 30. -31. heinäkuuta Helsingin uimastadionilla.
Naked Child
Naked Child on yhdysvaltalaisen laulaja-lauluntekijä Lee Claytonin kolmas sooloalbumi. Se on ilmestynyt vuonna 1979 Capitol Recordsin kustantamana.
Tuottaja on Neil Wilburn yhtiöstä Free Flow Productions.
Albumin tunnuslauseena on Claytonin "I am but a naked child composed of pure white light".
LP-levyn sisäpussissa on valokuva salamasta, joka liittyy kappaleen "10,000 Years" sanoitukseen, ja toisella puolella koirasta nimeltä Elvis Firewolf. Kappaleen "I Ride Alone" lopussa kuullaankin koiran ulvontaa.
Kiitokset (sis. muusikot)
Erityiskiitokset menevät Hollywood Roosevelt Hotelin henkilökunnalle ja johdolle sekä Suurelle Hengelle.
Arvioita
Albumi on arvosteltu Soundi-lehdessä ja edellisen albumin Border Affair tavoin hyväksi havaittu. Musiikki on perinteistä Nashville-kantria rotevampaa ja se onkin lähempänä rockia kuin kantria. Lyriikoissaan Clayton pyrkii albumin nimen viittaamaan rehellisyyteen ja niissä on omaelämäkerrallisuutta. Edellisen albumin muusikoista mukana ovat kosketinsoittaja Andy McMahon ja kitaristi Philip Donnelly. Tuottaja Neil Wilburn on onnistunut luomaan levylle täydellisen soinnin.
Hangon teatteritreffit
Hangon Teatteritreffit on Suomen suurin ruotsinkielinen teatterifestivaali. Tapahtuma järjestetään vuosittain kesäkuussa Hangossa. Ohjelmassa on neljän päivän aikana noin 30-40 esitystä, sekä aikuisille että lapsille. Teatteritreffien yhteydessä järjestetään myös keskusteluja sekä työpajoja.
Ohjelman laatii Hangö teaternträff rf -yhdistyksen hallitus. Esitykset ovat enimmäkseen suomalaisten teatteriryhmien ruotsinkielisiä esityksiä. Mukana on myös suomenkielistä ja ulkomaalaista teatteria.
Hangon teatteritreffit järjestettiin ensimmäistä kertaa vuonna 1991. Silloin teatterityöntekijät järjestivät pienoisfestivaalit Hangon makasiineissä, jotta pääsisivät näkemään toistensa esitykset. Nykyään Hangon teatteritreffit vetävät noin 3 000 hengen yleisön, mikä tekee tapahtumasta Suomen suurimman ruotsinkielisen teatteritapahtuman.